stanford-oval/wikipedia huggingface dataset:
Luettelo televisiosarjan Uusi päivä keskeisistä tapahtumapaikoista
Asuinpaikat > Otso Karhun ja Lissu Kanervan omakotitalo

Otso Karhun ja Lissu Kanervan omakotitalo sijaitsee Virtauksessa. Otso ja Lissu ostivat sen syksyllä 2018 ja alkoivat remontoimaan sitä loppuelämän kodikseen.
Asuinpaikat > Kimppakämppä

Kimppakämppä nähtiin sarjassa ensimmäisen kerran keväällä 2016. Siitä lähtien asukkaat pysyivät lähes samana, eli asunnossa asuivat Krista Kortelainen, Tomi Karhu, Reino Tuominen ja Sonja Ollila. Tomin alettua seurustelemaan Iris Rainion kanssa tämä muutti Tomin huoneeseen asumaan.
Kimppakämpän omisti alun perin Sonjan täti, Onerva Rannila. Keväällä 2018 tämä kuitenkin myi asunnon Titus Koistiselle, josta tuli kämppisten uusi vuokraisäntä. Myöhemmin Sonja osti asunnon takaisin Titukselta, mutta sarjan toiseksi viimeisessä jaksossa paljastui, että kaikki kimppakämpän asukkaat muuttivat sieltä yksitellen pois.
Yritykset ja julkiset paikat > Kahvila Suvanto / Ainon kahvila

Ainon kahvila on Aino Haaviston omistama kahvila Virtauksen keskuksessa sijaitsevassa Voimalassa. Kahvila toimi sarjan hahmojen yleisenä kohtaamispaikkana. Alun perin paikalla sijaitsi kahvila Suvanto, jonka omistaja Sara Erkkilä muutti pois Virtauksesta ja päätti myydä kahvilan. Aino osti kahvilan itselleen Henrik Paltamolta saamillaan perintörahoilla. Kahvilassa ovat työskennelleet Ainon lisäksi myös hänen miehensä Ensio Haavisto, luottotyöntekijänsä Seija Haapala sekä Lauri Kallio.
Yritykset ja julkiset paikat > Suner / Sunergenda

Suner / Sunergenda  oli aurinkopaneeleita suunnitteleva ja valmistava yritys, joka oli mukana sarjassa vuosina 2010-2014. Yritys paini jatkuvien talousongelmien parissa. Alun perin yrityksen toimitusjohtajana toimi Pentti Ruuskanen, yrityksen alkuperäinen perustaja. Sekä hän että hänen lapsensa, Marika ja Aleksi, omistivat osakkeita Sunerista. Kun Pentti sai aivoinfarktin, Sunerin suunnittelupäällikkönä työskentelevä Pentin silloinen miniä Elina Haavisto siirtyi virkaa toimittavaksi toimitusjohtajaksi. Elinan lähdettyä Espanjaan johtamaan erästä Sunerin projektia myös Pentin vävynä tunnettu Sunerin myyntipäällikkö Tero Kuusla tuli puikkoihin ja jatkoi toimitusjohtajan pestiä aina siihen asti, kunnes neljännen tuotantokauden jaksoissa Suner kävi konkurssin partaalla ja Niklas Järvelä osti Ruuskasten osakkeet tehden sitten Sunerista saksalaisen Energenda -aurinkopaneeliyhtiön tytäryhtiön. Samalla yhtiön nimeksi vaihdettiin Sunergenda. Kristan muotialan yritys Mageeta toimi samoissa tiloissa Sunergendan kanssa.
Sunerin ja Sunergendan työntekijöitä olivat sarjan aikana sihteeri Hilkka Ranta, myyntipäällikkö Petra Kaakko, suunnittelupäällikkö Elina Haavisto, pääluottamusmies sekä tuotannosta vastaava johtaja Lauri Kallio, yrityksen pitkäaikaisin työmies Otso Karhu sekä Ensio Haavisto. Sunerin työntekijöinä nähtiin myös useita sarjassa tuntemattomia henkilöitä. Aleksi Ruuskanen kuului aikanaan Sunerin hallitukseen ja toimi myös hallituksen puheenjohtajana sarjan kolmannesta tuotantokaudesta lähtien.
Yritykset ja julkiset paikat > Elater / Suner

Elater on Elina Haaviston ja Lauri Kallion perustama uusi aurinkoenergiaan liittyvä yritys, joka asettui toimitiloihinsa Voimalaan syksyllä 2017. Elaterillakin oli monenlaisia vaikeuksia taipaleellaan, kuten muillakin sarjan yrityksillä. Kun Pentti Ruuskanen saapui takaisin Virtaukseen syksyllä 2018, hän halusi auttaa Elaterin ongelmissa. Ratkaisuna oli uusi Suner-niminen yritys, jossa täydentyisivät kaikki neliapilan neljä lehteä: suunnittelijat Elina ja Lauri, myyntimies Niklas sekä ammattimies Otso. Alun perin muut luulivat Pentin rupeavan tämän uuden yrityksen toimitusjohtajaksi, mutta Pentti kieltäytyi virasta, ja sanoi, että toimitusjohtaja pitäisi valita kyseisestä nelikosta. Toimitusjohtajaksi valittiin Lauri.
Ohimennen mainitaan, että Ruuskasen laskelmien mukaan Sunerille riittää Algarvessa töitä ainakin vuoteen 2030 asti, ja Elina päätti yhdessä Laurin kanssa sulauttaa Elaterin uuteen Suneriin.
Yritykset ja julkiset paikat > Mageeta / Korté

Mageeta / Korté on muodista kiinnostuneen Krista Kortelaisen muotialan yritys, jonka hän perusti päästyään lukiosta. Yrityksen työtilat sijaitsivat alun perin Sunerin entisissä tiloissa, Hansson Mining Companyn ja Tero Kuuslan yritysten yhteydessä, mutta toimisto paloi Voimalan räjähdyksessä ja Krista luopui yrityksestään. Krista alkoi jälleen suunnitella vaatteita syksyllä 2018 ja perusti uuden muotialan yrityksen nimeltä Korté, jolle hän löysi liiketilan uudelleen rakennetusta Voimalasta.
Yritykset ja julkiset paikat > Hansson Mining Company

Hansson Mining Company on monikansallinen kaivosalan yritys, joka saapui Sunergendan tiloihin vuonna 2015. Yhtiö jakoi mielipiteitä Virtauksessa, sillä sen aikeena oli rakentaa suuri kaivos Virtaukseen. Juha Holma toi yrityksen mukanaan Virtaukseen ja toimi sen leivissä, kunnes sai töitä Kanadasta. Yrityksessä työskennelleitä virtauslaisia ovat Tero Kuusla, Otso Karhu ja Lauri Kallio, joista jälkimmäinen lopetti työt yrityksessä alkaessaan itsekin vastustaa kaivosta. Kaivosyhtiön kovaäänisimpinä vastustajina tunnettiin Niklas Järvelä ja Mirja Mäkimaa.
Yritykset ja julkiset paikat > Tero Kuusla Consulting / TK-Palvelut

Tero Kuusla Consulting / TK-Palvelut on yritys, jonka toimitusjohtajana toimii Tero Kuusla. Nämä hänen omat yrityksensä olivat mukana sarjassa jo samoihin aikoihin Hansson Mining Companyn kanssa, mutta myöhemmin Tero Kuusla Consulting hävisi kuvioista ja jäljelle jäi TK-Palvelut, jonka luottotyömiehenä työskenteli Otso Karhu. TK-Palvelut joutui lopulta konkurssin partaalle, kun Teron visioima Viikinkimaailma ei toteutunutkaan.
Yritykset ja julkiset paikat > Turpiini

Turpiini on kahvila-ravintola, joka sijaitsee Tampereella. Roni Sirén omistaa Turpiinin yhdessä Anni Malisen kanssa. Alun perin Tero Kuusla peri Turpiinin isältään Veikolta, jonka elämäntyö Turpiini oli. Tero päätti kuitenkin siirtää yrityksen Ronin omistukseen. Kahvila-ravintolassa ovat työskennelleet myös Lauri Kallio, Sonja Ollila, Iris Rainio ja Aapo Rönkkö. Sarjan toiseksi viimeisessä jaksossa kerrottiin, että Roni ja Anni muuttivat Turpiinin kissakahvilaksi japanilaisella teemalla ja rikastuivat sen avulla, mutta jakson lopussa paljastivat kuitenkin aikovansa muuttaa Turpiinin ennalleen Veikkoa kunnioittaen.
Yritykset ja julkiset paikat > Virtauksen ilmaisutaidon lukio

Virtauksessa sijaitsee ilmaisutaidon lukio, joka on keskeinen tapahtumapaikka sarjan nuorten keskuudessa. Sarjan alussa lukion rehtorina toimi Asko Haavisto ja hänen jälkeensä Lissu Kanerva. Voimalan räjähdyksen jälkeen rehtorina jatkoi Jukka Hiltunen. Syksyllä 2016 Marika Ruuskanen-Kuuslasta tuli lukion uusi rehtori. Marikan menehdyttyä rehtorin paikka jäi auki, ja virkaa hoitaa virkaa toimittava Virtauksen sivistystoimenjohtaja Saku Rainio.
Lukion opettajat ovat luonnollisesti ehtineet sarjan edetessä vaihtua. Lissu Kanerva pysyi kuitenkin musiikinopettajana läpi sarjan. Sarjan ensimmäisellä tuotantokaudella lukion tanssinopettajana nähtiin Ilari Larsson, jonka tilalle opettamaan saapui Marika Ruuskanen-Kuusla, jonka menehdyttyä tanssinopettajana toimi Sakari Määttä. Asko Haavisto opetti äidinkieltä ja veti myös esimerkiksi näyttelijäntyön kurssin. Matematiikkaa ovat opettaneet Vesa Kelo ja Jukka Hiltunen, englantia puolestaan Lea Laakso. Viestintää ja tiedostusoppia opetti Ilona Koivumaa ja radiotyötä Aleksi Ruuskanen. Minna Haavisto opetti lukiossa jonkin aikaa terveystietoa ja Sonja Ollila opetti psykologiaa. Myös Raimo "Kukko" Koistinen työskenteli lukiolla, muttei vakituisesti opettanut mitään, vaikka hänellä oli tosin oma valo- ja äänityön kurssinsa.
Sarjan ensimmäisillä tuotantokausilla nähtiin enemmän opettajia ja kohtauksia oppitunneilta, mutta myöhemmillä tuotantokausilla tällaiset kohtaukset vähentyivät.
Yritykset ja julkiset paikat > Virtauksen terveysasema

Virtauksen terveysasema sijaitsee Voimalassa. Sarjan edetessä moni virtauslainen on ehtinyt työskennellä siellä. Sairaanhoitaja Marju Lehtinen on toiminut terveysaseman vastaanotossa virkailijana sarjan alusta asti. Haaviston perheestä sekä Vilma että Minna ovat työskennelleet terveysasemalla hoitajina. Hannupekka Latvala ja Mirja Mäkimaa toimivat aikanaan terveysaseman lääkäreinä. Maija Helminen toimi terveysaseman lähihoitajana vuodesta 2017 eteenpäin ja Antti Salminen tunnettiin terveysaseman ylilääkärinä. Lisäksi terveysasemalla työskenteli lukuisia sarjassa tuntemattomia henkilöitä.
Yritykset ja julkiset paikat > Voimala

Voimala on Virtauksen elämän keskipiste, kohtaamispaikka ja palvelujen keskittymä. Sarjan alkuaikoina kerrottiin, että Voimala oli alun perin tulitikkutehdas. Voimalassa tapahtui räjähdys syksyn 2015 päätösjaksossa, minkä takia Voimala uusittiin täysin sisäpuolelta. Voimalassa sijaitsee suurin osa sarjan yrityksistä ja myös Virtauksen ilmaisutaidon lukio. Näiden lisäksi Voimalassa on kirjasto ja elokuvateatteri Kino Voima.
Monet sarjan kohtauksista kuvataan Voimalassa. Voimalan edessä kuvatut ulkokuvaukset tehdään Tampereella sijaitsevan Vapriikin taidemuseon edessä.
1087

| --- | --- |
Vuosisadat: 800-luku · 900-luku · 1000-luku · 1100-luku · 1200-luku
Vuosikymmenet: 990-luku · 1000-luku · 1010-luku · 1020-luku · 1030-luku · 1040-luku 1050-luku · 1060-luku · 1070-luku · 1080-luku · 1090-luku · 1100-luku
Vuodet: 990 · 991 · 992 · 993 · 994 · 995 · 996 · 997 · 998 · 999 1000 · 1001 · 1002 · 1003 · 1004 · 1005 · 1006 · 1007 · 1008 · 1009 1010 · 1011 · 1012 · 1013 · 1014 · 1015 · 1016 · 1017 · 1018 · 1019 1020 · 1021 · 1022 · 1023 · 1024 · 1025 · 1026 · 1027 · 1028 · 1029 1030 · 1031 · 1032 · 1033 · 1034 · 1035 · 1036 · 1037 · 1038 · 1039 1040 · 1041 · 1042 · 1043 · 1044 · 1045 · 1046 · 1047 · 1048 · 1049 1050 · 1051 · 1052 · 1053 · 1054 · 1055 · 1056 · 1057 · 1058 · 1059 1060 · 1061 · 1062 · 1063 · 1064 · 1065 · 1066 · 1067 · 1068 · 1069 1070 · 1071 · 1072 · 1073 · 1074 · 1075 · 1076 · 1077 · 1078 · 1079 1080 · 1081 · 1082 · 1083 · 1084 · 1085 · 1086 · 1087 · 1088 · 1089 1090 · 1091 · 1092 · 1093 · 1094 · 1095 · 1096 · 1097 · 1098 · 1099 1100 · 1101 · 1102 · 1103 · 1104 · 1105 · 1106 · 1107 · 1108 · 1109
Tapahtumia

9. toukokuuta - Nikolaos Ihmeidentekijän jäännökset tuotiin Bariin, Italiaan.
9. toukokuuta - Autuas Victor III hyväksyi paaviksi nimityksensä.
9. syyskuuta - Vilhelm Punainen astui Englannin valtaistuimelle.
Japanin keisari Shirakawan virallinen hallinto päättyi, mutta ei hänen luostarihallintonsa.
Keisari Horikawa astui Japanin valtaistuimelle.
Syntyneitä

Johannes II Komnenos, Bysantin keisari (k. 1143)
Kuolleita

9. syyskuuta - Vilhelm Valloittaja (putosi hevosen selästä)
16. syyskuuta Autuas Victor III, paavi
1+2

| 1+2 Recoil |
| --- | --- | --- |

EP-levyn tiedot
 Julkaistu: elokuu 1986
 Tuottaja(t): Alan Wilder
 Tyylilaji: electronica
 Kesto: 33.01
 Levy-yhtiö: Mute Records – STUMM 31
Recoilin muut julkaisut
|   | 1+2 1986 | Hydrology 1988 |
1+2 on brittiläisen Recoilin debyyttijulkaisu. Se oli myös Alan Wilderin ensimmäinen soolojulkaisu. Albumi julkaistiin elokuussa 1986.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | 1 | 14.24 |  |  |  |  |  |  |  |
| 2. | 2 | 18.37 |  |  |  |  |  |  |  |
|  |  | 33.01 |  |  |  |  |  |  |  |
Kokoonpano

Alan Wilder – tuotanto, instrumentit
T + CP Associates – valokuvaus, design
Arvostelut

AllMusic:
10 000 metrin Pohjoismaiden mestaruuskisat

10 000 metrin juoksun Pohjoismaiden mestaruuskisat on kilpailtu 1960-luvulla kolme kertaa osana kaikki yleisurheilulajit käsittäneitä Pohjoismaiden yleisurheilumestaruuskisoja vuosina 1961, 1963 ja 1965. Sen jälkeen Pohjoismaiden yleisurheiluliitot aloittivat vuonna 1997 vuosittain järjestettävät yksinomaan 10 000 metrille keskittyneet niin miesten kuin naisten kilpailut.
108 (luku)

| --- | --- |
Luonnolliset luvut
108 ← 100 101 102 103 104 105 106 107 108 109 →
Kardinaaliluku: satakahdeksan
Järjestysluku: sadaskahdeksas
Tekijät: 1, 2, 3, 4, 6, 9, 12, 18, 27, 36, 54, 108
Alkutekijät:  2^{2}\cdot 3^{3}

Roomalainen numero: CVIII
Binääriluku: 1101100
Oktaaliluku: 154
Duodesimaaliluku: 90
Heksadesimaaliluku: 6C
Vigesimaaliluku: 58
108 (satakahdeksan) on luonnollinen luku, jota edeltää luku 107 ja seuraa luku 109.
Matematiikassa

108 on yhdistetty, puolitäydellinen ja runsas luku.
108 on ”erittäin runsas luku” (engl. highly abundant number), koska sen tekijöiden summa (280) on suurempi kuin millään pienemmällä luvulla.
108 on Harshad-luku kymmenjärjestelmässä, koska se on jaollinen luvulla  1+0+8 eli yhdeksällä.
108 on Harshad-luku heksadesimaalijärjestelmässä, koska se on jaollinen luvulla  6+{\text{C}}_{16} eli 18:lla.
Alkulukuparin (107, 109) keskiarvo on 108.
108 voidaan muodostaa luvun 3 kahden eri potenssin summana:  3^{4}+3^{3}.
108 voidaan muodostaa kolmen neliöluvun summana kahdella tavalla:  10^{2}+2^{2}+2^{2} tai  6^{2}+6^{2}+6^{2}.
108 voidaan muodostaa kuutio- ja neliöluvun summana kahdella tavalla:  2^{3}+10^{2} tai  3^{3}+9^{2}.
108 on jaollinen tekijöidensä määrällä (12:lla).
108 ensimmäisen alkuluvun summa (28 697) on myös alkuluku.
Heptominoja on 108 erilaista, kun kierrettyjä tai peilattuja kuvioita ei lasketa erikseen (katso kuva).
Luonnontieteissä

Alkuaineiden jaksollisessa järjestelmässä 108 on hassiumin järjestysluku.
Kadmium-108 on kadmiumin vakaa isotooppi.
Palladium-108 on palladiumin vakaa isotooppi.
Tantaali-181 on tantaalin vakaa ja luonnossa yleisin isotooppi. Sen neutroniluku on 108.
Maan etäisyys Auringosta vastaa noin 108 Auringon halkaisijaa.
Kuun etäisyys Maasta vastaa noin 108 Kuun halkaisijaa.
Venuksen keskietäisyys Auringosta on noin 108 miljoonaa kilometriä.
108 Hecuba on pikkuplaneetta.
Muissa yhteyksissä

Alkuperäinen seututie 108 kulki nykyisessä Raaseporissa.
Uno-korttipakassa on 108 korttia.
Canastaa pelataan 108 kortilla.
Lukua 108 pidetään pyhänä dharmalaisissa uskonnoissa kuten hindulaisuudessa, jainalaisuudessa ja buddhalaisuudessa. Buddhalaisuuden kautta luku esiintyy myös monessa itäaasialaisessa itsepuolustuslajissa.
108 heptominoa.
Käännös suomeksi
(52768)

| 1998 OR2 |
| --- | --- |
 1998 OR2 kuvattuna 18. huhtikuuta 2020
Löytäminen
Löytäjät:  NEAT
Löytöaika:  24. heinäkuuta 1998
Kiertoradan ominaisuudet
Keskietäisyys Auringosta:  2,38 AU
Pienin etäisyys Auringosta:  1,02 AU
Suurin etäisyys Auringosta:  3,75 AU
Eksentrisyys:  0,573
Kiertoaika Auringon ympäri:  1345 päivää 3,68 vuotta
Inklinaatio:  5,87°
Kuiden lukumäärä:  0
Fyysiset ominaisuudet
Läpimitta:  1,75 km
Pyörähdysaika:  4,11 tuntia
Absoluuttinen kirkkaus:  15,8
(52768) 1998 OR2 on Amor-asteroideihin kuuluva pikkuplaneetta. Se on myös mahdollisesti vaaralliseksi luettava kappale. Tämä asteroidi löydettiin NEAT:illa 24. heinäkuuta vuonna 1998.
Fyysiset ominaisuudet

1998 OR2:n läpimitta on 1,75 kilometriä ja sen pyörähdysaika, eli vuorokauden pituus on 4,1120 tuntia. Pikkuplaneetan pinnalla on radioteleskooppihavainnoilla selvitetty olevan sen kokoon verrattuna suuri painauma, joka on ehkä törmäyskraatteri.
Kiertorata

1998 OR2:n ellipsirata on hyvin epäkeskinen, e noin 0,57308, ja se tulee lisäksi hyvin lähelle Maan kiertorataa ratansa lähimmässä pisteessä. Tästä syystä se luetaankin mahdollisesti vaaralliseksi asteroidiksi. 1998 OR2 ylittää Marsin radan, ja kauimmillaan se käy syvällä Asteroidivyöhykkeen alueella yli kolmen astronomisen yksikön etäisyydellä.
1998 OR2 kävi 6 290 589 kilometrin etäisyydellä Maasta huhtikuussa 2020, samaan aikaan kuin paljon pienempi kappale 2020 HS7 kävi 42 735 kilometrin etäisyydellä Maasta.
Kuvia

Doppler-mittauksella saatuja kuvia 1998 OR:sta.
1998 OR kuvattuna 09.04.2020.
Doppler-kuvaa 1998 OR:sta.
1998 OR:n rata ja asema 4. maaliskuuta 2020.
1998 OR lähimpänä Maata 29. huhtikuuta 2020.
1998 OR2:n rata verrattuna kiviplaneettojen ratoihin.
1495 Helsinki

| 1495 Helsinki |
| --- | --- |
 1938 SW 

Löytäminen
Löytäjät:  Yrjö Väisälä
Löytöaika:  21. syyskuuta 1938
Kiertoradan ominaisuudet
Keskietäisyys Auringosta:  394,943·106 km 2,64 AU
Kiertoaika Auringon ympäri:  ~1567
Fyysiset ominaisuudet
Läpimitta:  12,235 km
Absoluuttinen kirkkaus:  11.4
1495 Helsinki on asteroidivyöhykkeellä sijaitseva asteroidi.
Kuvaus

1495 Helsinki on pikkuplaneetta eli päävyöhykkeen asteroidi, jonka löysi tähtitieteilijä Yrjö Väisälä 22. syyskuuta 1938 Turussa, Iso-Heikilässä.
Asteroidi on nimetty Helsingin kaupungin mukaan ja kuuluu Väisälän löytämien suomalaiskaupunkien mukaan nimettyjen asteroidien joukkoon. Muita samoihin aikoihin löydettyjä asteroideja ovat esimerkiksi 1500 Jyväskylä, 1499 Pori, 1498 Lahti, 1497 Tampere, 1496 Turku ja 1494 Savo. Ennen nimeämistään asteroidi tunnettiin nimellä 1938 SW.
1083

| --- | --- |
Vuosisadat: 800-luku · 900-luku · 1000-luku · 1100-luku · 1200-luku
Vuosikymmenet: 990-luku · 1000-luku · 1010-luku · 1020-luku · 1030-luku · 1040-luku 1050-luku · 1060-luku · 1070-luku · 1080-luku · 1090-luku · 1100-luku
Vuodet: 990 · 991 · 992 · 993 · 994 · 995 · 996 · 997 · 998 · 999 1000 · 1001 · 1002 · 1003 · 1004 · 1005 · 1006 · 1007 · 1008 · 1009 1010 · 1011 · 1012 · 1013 · 1014 · 1015 · 1016 · 1017 · 1018 · 1019 1020 · 1021 · 1022 · 1023 · 1024 · 1025 · 1026 · 1027 · 1028 · 1029 1030 · 1031 · 1032 · 1033 · 1034 · 1035 · 1036 · 1037 · 1038 · 1039 1040 · 1041 · 1042 · 1043 · 1044 · 1045 · 1046 · 1047 · 1048 · 1049 1050 · 1051 · 1052 · 1053 · 1054 · 1055 · 1056 · 1057 · 1058 · 1059 1060 · 1061 · 1062 · 1063 · 1064 · 1065 · 1066 · 1067 · 1068 · 1069 1070 · 1071 · 1072 · 1073 · 1074 · 1075 · 1076 · 1077 · 1078 · 1079 1080 · 1081 · 1082 · 1083 · 1084 · 1085 · 1086 · 1087 · 1088 · 1089 1090 · 1091 · 1092 · 1093 · 1094 · 1095 · 1096 · 1097 · 1098 · 1099 1100 · 1101 · 1102 · 1103 · 1104 · 1105 · 1106 · 1107 · 1108 · 1109
Tapahtumia

Kesäkuussa – Pyhän saksalais-roomalaisen keisarikunnan keisari Henrik IV piiritti paavi Pyhä Gregorius VII:n Castel Sant'Angeloon.
20. elokuuta – Unkarin kuningas Tapani I julistettiin pyhimykseksi.
Duklja valtasi Bosnian.
Syntyneitä

1. joulukuuta – Anna Komnena, bysanttilainen historioitsija (k. 1153)
Li Qingzhao, kiinalainen runoilija (k. vuoteen 1149 mennessä)
Kuolleita

2. marraskuuta – Flanderin Matilda, Englannin kuningatar, Vilhelm Valloittajan puoliso (s. 1031)
Mustesuihkutulostin

Mustesuihkukirjoitin avattuna: tulostinkelkka ja sen mustesäiliöt. (Canon S520).
Mustesuihkutulostin on tulostin tai painokone, jossa jälki muodostetaan mustepisaroita ruiskuttamalla. Mustesuihkutulostus on nykyisin yleisimmin käytetty valokuvien vedostusmenetelmä. Edullisia vesiliukoisia värejä käyttävät tulostimet ovat laajalle levinneitä kotikäytössä. Säilyviä pigmenttivärejä käyttävillä tulostimilla saadaan korkealaatuisille papereille aikaan arkistokelpoisia taidevedoksia, pigmenttimustevedoksia.
Mustesuihkutulostustekniikka muotoutui 1900-luvun aikana. 1970-luvun jälkipuoliskolla Canon, Epson ja Hewlett-Packard alkoivat valmistaa ensimmäisiä digitaalisten kuvien tulostamiseen suunniteltuja mustesuihkutulostimia. 1980-luvulla mustesuihkutulostinten fyysinen koko alkoi pienentyä ja laitteilla ryhdyttiin korvaamaan vanhentuvia matriisitulostimia teollisuus- ja yrityskäytössä. Kodeissa mustesuihkutulostimet alkoivat yleistyä vasta 1980-luvun lopulla HP DeskJet -tulostimen ja muiden sitä seuranneiden kotikäyttöön valmistettujen tulostinten myötä.
Tyypillinen toimistotulostin tulostaa maksimissaan A4-paperikoolle. Erityiset suurkuvatulostimet tulostavat jopa 500 cm leveydellä. Ammattikäyttöön tarkoitetuissa suurkuvatulostimissa käytettävät liuotinpohjaiset värit kestävät myös ulkokäyttöä.
Tekniikka

Mustesuihkutulostimen pääosat oheisen kuvan mukaan ovat:
Ohjauselektroniikka
Vetorulla
Tulostinkelkka, jossa tulostuspää ja mustesäiliöt
Tulostuspää
Paperinsyöttö
Mustesuihkutulostustekniikat eroavat sen mukaan, miten muste säiliöstä puristetaan suuttimen kautta paperille. Tämän mukaan nimettyjä tulostustekniikoita ovat lämpö- ja pietsosähkömustesuihkutulostus.
Tekniikka > Lämpömustesuihkutulostus

Useimmat mustesuihkukirjoittimet käyttävät lämpömenetelmää, jossa säiliössä olevaa mustetta lämmitetään siten, että syntyy kuplia. Lämmetessään laajenevat kuplat puristuvat paineen kasvettua tarpeeksi suuttimien kautta paperin, kalvon tai muun tulostusmateriaalin pintaan. Tulostusmateriaalin pinnassa ne jäähtyvät ja kutistuvat.
Lämpömenetelmän käyttö asettaa musteille tiettyjä rajoituksia. Musteen on oltava lämmönkestävää, koska koko prosessi perustuu kuumennukseen. Aikaa kuluu myös hieman "hukkaan", koska lämmityksen takia aikaa kuluu myös jäähdytykseen.
Tekniikka > Pietsosähkömustetulostus

Pietsosähkötekniikassa mustesäiliön takana on pietsosähköinen kide, joka värähtelee, kun siihen johdetaan sähkövirtaa. Kun pisteen halutaan tulostuvan, johdetaan pietsokiteeseen sähkövirta, jolloin se muuttaa muotoaan ja pakottaa mustepisaran ulos suuttimesta.
Menetelmällä on monia hyviä puolia. Mustepisaran kokoa ja muotoa voidaan hallita paremmin ja aikaa säästyy, kun mustetta ei joka kierroksen jälkeen tarvitse erikseen kuumentaa ja jäähdyttää. Musteen kehittelyssä voidaan keskittyä enemmän sen imeytymisominaisuuksien kuin lämmönsietokyvyn kehittämiseen, ja tämä sallii enemmän vapautta kehitellä musteiden kemiallisia ominaisuuksia.
Aiheesta muualla

Kuvia tai muita tiedostoja aiheesta Mustesuihkutulostin Wikimedia Commonsissa
Painaminen
| --- | --- |
Painotekniikat:   Kohopaino  Offsetpaino  Rotaatiopaino  Syväpaino  Flexopaino  Silkkipaino  Digipaino  Tarvepainatus 
Mustesuihkukirjoittimen tekniikkaa.
Abigail Johnson

| Abigail Johnson |
| --- | --- |
 Abigail Abby Johnson vuonna 2012.
Henkilötiedot
Syntynyt: 19. joulukuuta 1961 (ikä 62)
Muut tiedot
Omaisuus:  15,9 miljardia dollaria (3/2018)
Yritys:  Fidelity Investments
Abigail "Abby" Pierrepont Johnson (s. 19. joulukuuta 1961) on yhdysvaltalainen yritysjohtaja, perijätär ja miljardööri. Hän johtaa emoyhtiö FMR:n toimitusjohtajana isoisänsä Edward C. Johnson II:n perustamaa, noin 45 000 ihmistä työllistävää sijoitusyhtiötä Fidelity Investments, ja on hallituksen puheenjohtaja Fidelity Internationalissa. Hän omistaa noin 24,5 prosenttia FMR:stä. Maaliskuussa 2018 yhdysvaltalainen talousjulkaisu Forbes arvioi hänen varallisuudekseen 15,9 miljardia dollaria ja listasi hänet maailman yhdeksänneksi rikkaimmaksi naiseksi vuotuisella miljardöörilistallaan (listan 83. sija).
Johnson nousi korkealle myös vaikutusvaltaa arvioivilla listoilla. Forbes sijoitti hänet vuoden 2017 maailman vaikutusvaltaisimpien naisten listallaan sijalle 7. Talousjulkaisu Fortune arvioi hänet Yhdysvaltain talouselämän 4. vaikutusvaltaisimmaksi naispuoliseksi yritysjohtajaksi.
Johnson on suorittanut alemman korkeakoulututkinnon vuonna 1984 ja MBA-tutkinnon vuonna 1988 Harvard Business Schoolista. Hän on naimisissa, kaksi lasta.
Myös Abigail Johnsonin isä (Edward Johnson, III) veli (Edward Johnson, IV) ja sisko (Elizabeth Johnson) ovat Forbesin kevään 2018 miljardöörilistalla.
Käännös suomeksi
1492: Conquest of Paradise

| 1492 - Conquest of Paradise Vangelis |
| --- | --- | --- |

Soundtrack-albumin tiedot
 Äänitetty : 1992
 Julkaistu: 1992
 Tuottaja(t): Vangelis
 Tyylilaji: elokuvamusiikki
 Kesto: 54.46
 Levy-yhtiö: Warner Music
Vangelisin muut julkaisut
|   | 1492 - Conquest of Paradise 1992 |   |
1492: Conquest of Paradise on vuonna 1992 julkaistun elokuvan 1492 – paratiisin valloitus soundtrack-albumi. Kaikki kappaleet ovat Vangeliksen säveltämiä, tuottamia, sovittamia ja esittämiä.